Նիկեփոր Ա և Միքայել Ա Ռանգավիի օրոք զորավար էր։ Բուլղարական Կռում խանից պարտություն կրելուց հետո Միքայել Ա հրաժարվում է գահից և արդյունքում Լևոնը դառնում է կայսր։ 815 թ. նա պաշտոնից զրկում է պատրիարք Նիկեփորին և հրավիրում նոր եկեղեցական ժողով, որտեղ վերացվում են Նիկիայի Բ ժողովի կանոնները և նորից հռչակվում է պատկերամարտությունը։ 814 թ. ջախջախում է բուլղարներին և 816 թ. կնքում է նրանց հետ 30-ամյա հաշտություն։ Սպանվում է 820 թ. դեկտեմբերի 25-ին իր զորավարներից մեկի՝ Միքայել Ամրիացու (ապագա Միքայել Բ կայսեր) կողմնակիցների կողմից Սբ. Սոֆիայի տաճարում Սուրբ Ծննդյան ժամերգության ժամանակ։